สรุปภาวะตลาดต่างประเทศ ประจำวันที่ 26 ก.ค. 2565
สรุปภาวะตลาดต่างประเทศ ประจำวันที่ 26 ก.ค. 2565
สรุปภาวะตลาดต่างประเทศ ประจำวันที่ 26 ก.ค. 2565
27 ก.ค. 2565

ดัชนีดาวโจนส์ตลาดหุ้นนิวยอร์กปิดร่วงลงในวันอังคาร (26 ก.ค.) หลังจากบริษัทวอลมาร์ทปรับลดคาดการณ์ผลประกอบการในปีนี้ ซึ่งได้ฉุดราคาหุ้นกลุ่มค้าปลีกดิ่งลงด้วย นอกจากนี้ ตลาดยังถูกกดดันจากดัชนีความเชื่อมั่นผู้บริโภคสหรัฐที่ลดลงติดต่อกันเป็นเดือนที่ 3 และกองทุนการเงินระหว่างประเทศ (IMF) ปรับลดตัวเลขคาดการณ์เศรษฐกิจโลกทั้งในปีนี้และปีหน้า
ดัชนีเฉลี่ยอุตสาหกรรมดาวโจนส์ปิดที่ 31,761.54 จุด ร่วงลง 228.50 จุด หรือ -0.71%, ดัชนี S&amp;P500 ปิดที่ 3,921.05 จุด ลดลง 45.79 จุด หรือ -1.15% และดัชนี Nasdaq ปิดที่ 11,562.57 จุด ร่วงลง 220.09 จุด หรือ -1.87%
ตลาดหุ้นยุโรปปิดลดลงในวันอังคาร (26 ก.ค.) นำโดยตลาดหุ้นเยอรมนีและอิตาลี หลังประเทศสมาชิกของสหภาพยุโรป (EU) อนุมัติแผนการฉุกเฉินที่จะควบคุมการใช้ก๊าซ และหุ้นกลุ่มค้าปลีกร่วงลงหลังวอลมาร์ทเตือนเกี่ยวกับผลกำไร
ทั้งนี้ ดัชนี Stoxx Europe 600 ปิดที่ 426.13 จุด ลดลง 0.12 จุด หรือ -0.03%
ดัชนี CAC-40 ตลาดหุ้นฝรั่งเศสปิดที่ 6,211.45 จุด ลดลง  26.10 จุด หรือ -0.42%, ดัชนี DAX ตลาดหุ้นเยอรมนีปิดที่ 13,096.93 จุด ลดลง 113.39 จุด หรือ -0.86% และดัชนี FTSE 100 ตลาดหุ้นลอนดอนปิดที่ 7,306.28 จุด ลดลง 0.02 จุด หรือ -0.0003%
ตลาดหุ้นลอนดอนปิดลดลงเล็กน้อยในวันอังคาร (26 ก.ค.) ท่ามกลางการซื้อขายที่ซบเซา เนื่องจากนักลงทุนวิตกเกี่ยวกับวิกฤตพลังงานในยุโรป และการปรับตัวลงของหุ้นกลุ่มค้าปลีกและกลุ่มธนาคารได้บดบังการปรับตัวขึ้นของหุ้นกลุ่มสินค้าโภคภัณฑ์ และการคาดการณ์ยอดขายที่สดใสของบริษัทยูนิลีเวอร์
ดัชนี FTSE 100 ตลาดหุ้นลอนดอนปิดที่ 7,306.28 จุด ลดลง 0.02 จุด หรือ -0.0003%
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบในวันอังคาร (25 ก.ค.) หลังมีรายงานว่าสหรัฐเตรียมระบายน้ำมันในคลังสำรองเพื่อสกัดการพุ่งขึ้นของราคา นอกจากนี้ สัญญาน้ำมันยังถูกกดดันจากดัชนีความเชื่อมั่นของผู้บริโภคสหรัฐที่ร่วงลงติดต่อกันเป็นเดือนที่ 3 ท่ามกลางความกังวลเกี่ยวกับภาวะเศรษฐกิจชะลอตัว
ทั้งนี้ สัญญาน้ำมันดิบ WTI ส่งมอบเดือนก.ย. ลดลง 1.72 ดอลลาร์ หรือ 1.8% ปิดที่ 94.98 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนก.ย. ลดลง 75 เซนต์ หรือ 0.7% ปิดที่ 104.40 ดอลลาร์/บาร์เรล
สัญญาทองคำตลาดนิวยอร์กปิดลบติดต่อกันเป็นวันที่ 2 ในวันอังคาร (26 ก.ค.) โดยตลาดถูกกดดันจากการแข็งค่าของสกุลเงินดอลลาร์ และจากการที่นักลงทุนเทขายสัญญาทองคำเพื่อลดความเสี่ยง ก่อนที่จะรู้ผลการประชุมของธนาคารกลางสหรัฐ (เฟด) ในวันพุธที่ 27 ก.ค.ตามเวลาสหรัฐ
ทั้งนี้ สัญญาทองคำตลาด COMEX (Commodity Exchange) ส่งมอบเดือนส.ค. ลดลง 1.4 ดอลลาร์ หรือ 0.08% ปิดที่ 1,717.7 ดอลลาร์/ออนซ์
สัญญาโลหะเงินส่งมอบเดือนก.ย. เพิ่มขึ้น 20.7 เซนต์ หรือ 1.13% ปิดที่ 18.535 ดอลลาร์/ออนซ์
สัญญาพลาตินัมส่งมอบเดือนต.ค. ลดลง 4.9 ดอลลาร์ หรือ 0.56% ปิดที่ 864.4 ดอลลาร์/ออนซ์
สัญญาพัลลาเดียมส่งมอบเดือนก.ย. เพิ่มขึ้น 8.20 ดอลลาร์ หรือ 0.4% ปิดที่ 2,011.20 ดอลลาร์/ออนซ์
ดอลลาร์สหรัฐแข็งค่าเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันอังคาร (26 ก.ค.) โดยได้แรงหนุนจากการคาดการณ์ที่ว่า ธนาคารกลางสหรัฐ (เฟด) จะปรับขึ้นอัตราดอกเบี้ย 0.75% ในการประชุมสัปดาห์นี้
ทั้งนี้ ดัชนีดอลลาร์ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.66% แตะที่ระดับ 107.1880
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.0126 ดอลลาร์ จากระดับ 1.0223 ดอลลาร์ ขณะที่เงินปอนด์อ่อนค่าลงแตะที่ระดับ 1.2029 ดอลลาร์ จากระดับ 1.2048 ดอลลาร์ ส่วนดอลลาร์ออสเตรเลียอ่อนค่าลงสู่ระดับ 0.6933 ดอลลาร์สหรัฐ จากระดับ 0.6954 ดอลลาร์สหรัฐ
ดอลลาร์อ่อนค่าลงเมื่อเทียบกับเงินเยน ที่ระดับ 136.68 เยน จากระดับ 136.70 เยน และอ่อนค่าเมื่อเทียบกับฟรังก์สวิส ที่ระดับ 0.9629 ฟรังก์ จากระดับ 0.9646 ฟรังก์ แต่ดอลลาร์สหรัฐแข็งค่าเมื่อเทียบกับดอลลาร์แคนาดา ที่ระดับ 1.2896 ดอลลาร์แคนาดา จากระดับ 1.2846 ดอลลาร์แคนาดา